recursal/SuperWikiNEXT-32B huggingface dataset:
**Humberto Brenes** (s. 8. toukokuuta 1951) on costaricalainen pokeriammattilainen ja liikemies.

Brenes aloitti korttipeliuransa pelaamalla baccaratia, mutta siirtyi myöhemmin pokeriin. Hän aloitti turnauspelaamisen vuonna 1974. Brenes on voittanut kaksi World Series of Poker -ranneketta ja selvinnyt World Poker Tourin finaalipöytään kolmesti. Brenesin WSOP-rannekkeet tulivat vuonna 2003 limit Texas hold 'em ja pot limit Omaha -turnauksista. Yhdessä Phil Hellmuthin kanssa hänellä oli eniten rahasijoja (kahdeksan) WSOP-turnauksissa vuonna 2006. Brenesillä on kuudenneksi eniten rahasijoja WSOP-turnauksista.

Brenes voitti Jack Binion 2002 World Poker Openin vuonna 2002. Hän löi lopussa Erik Seidelin ja ansaitsi voitollaan 502 640 dollaria. Joulukuussa 2008 hän voitti Doyle Brunson Five Diamond World Poker Classicin 2 500 dollarin texas-turnauksen.

Brenes tunnetaan lempinimellä "The Shark" (hai) ja hänellä on yleensä pokeripöydässä mukana maskottina ja kortinsuojelijana haiaiheisia leluja. Pelatessaan Brenes pitää dramaattisesta, huomiota herättävästä esiintymisestä.

Brenes edustaa PokerStars-nettipokerihuonetta. Hänen kaksi veljeään, Alex ja Erick Brenes, ovat molemmat World Poker Tour -voittajia. Tammikuussa 2010 Humberto Brenesin pokeriuran turnausansiot ylittivät 5,5 miljoonaa dollaria.

Lähteet
-------

1. ↑   : Humberto Brenes WSOP player profile World Series of Poker. Viitattu 25. tammikuuta 2010.
2. ↑  WSOP cashes *wsop.com*. Viitattu 25.1.2010.
3. ↑   : The Shark Is in Action at WSOP  6.8.2006. CardPlayer.com.  Arkistoitu 4.2.2008. Viitattu 19. syyskuuta 2007.
4. ↑   : 2007 WSOP - The Shark LaunchPoker.  Arkistoitu 9.1.2009. Viitattu 19. syyskuuta 2007.
5. ↑   : Humberto Brenes stats The Hendon Mob. Viitattu 25. tammikuuta 2010.

Aiheesta muualla
----------------

* Virallinen nettisivu
* Team PokerStarsin profiili (Arkistoitu – Internet Archive)
* WPT:n profiili
* Humberto Brenes The Hendon Mob Poker Databasessa (englanniksi)
Peter Winquistin Pentikille suunnittelema *Riekko*-kermanekka.
**Jan Peter Winquist** (s. 13. marraskuuta 1941 Tenhola) on Eckerössä Ahvenanmaalla asuva keramiikkataiteilija.

Winquist opiskeli keramiikkaa Göteborgin taideteollisuuskoulussa vuosina 1963–67. Hän toimi suunnittelijana Arabian tehtaalla vuosina 1967–74 sekä Pentikillä muotoilijana ja taiteellisena johtajana vuosina 1974–1983. Hän suunnitteli Pentikille muun muassa Halla-astiaston ja toimi Posiolla keramiikkakoulun rehtorina 1980-luvulla. Winquist on toiminut myös alan konsulttina ja neuvonantajana Libanonissa ja Ahmedabissa. Hän voitti Faenza (EH) -astiastolla kultamitalin vuonna 1971 Italiassa Faenzan keramiikkabiennaalissa. Hän sai myös valtion taideteollisuuspalkinnon vuonna 1976 ja Ahvenanmaan kulttuuripalkinnon 1994.

Vuodesta 1998 lähtien Winquistillä on ollut oma keramiikkastudio ja hän on toiminut Eckerön posti- ja tullitalon toiminnanjohtajana ja osa-aikaisena projektijohtajana historiallisessa postitien hankkeessa.

Winquist oli naimisissa muotoilija Anja Winquistin kanssa.

Julkiset teokset
----------------

* *Alfa Beta*, keramiikka-betoniteos, Maarianhaminan kaupunginkirjasto 1989

Lähteet
-------

1. ↑  Taskinen, Rita (toim.): *Suomalainen design : kuka kukin on : Design in Finland : who's who in Finnish design*. Helsinki: Ornamo, 1992. ISBN 952-9748-04-3.
2. 1 2 3 4 5  Peter Winquistin CV Viitattu 10.8.2009.
3. ↑  Arabian tehtaiden museo Viitattu 10.8.2009.
4. ↑  Anja Winquistin muistokirjoitus Helsingin Sanomissa Viitattu 8.2.2016.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Uppslagsverket Finland

 |

 |
Järistyksen sijainti.
**Vuoden 2005 Sumatran maanjäristys** havaittiin 28. maaliskuuta 2005 klo 16:09:36 (UTC) Pohjois-Sumatran länsirannikolla.

Järistys
--------

Järistyksen arvioidaan olleen vuoden 2004 tapaninpäiväisen järistyksen jälkijäristys voimakkuudeltaan 8,7 Mw.

Järistyksen keskipiste oli Niasin saaren pohjoispuolella (2.065°N, 97.010°E) 205 km luoteeseen Sibolgasta, 30 km:n syvyydessä Intian valtameressä. Järistys tuntui Indonesiassa, Malesiassa, Singaporessa ja Thaimaassa.

Alueella oli useita jälkijäristyksiä voimakkuudeltaan 5,0 – 6,1.

Hyökyaaltovaroitus
------------------

Järistyksen jälkeen alueelle annettiin tsunamivaroitus ja ihmisiä evakuoitiin Thaimaan, Sri Lankan ja Malesian rannikkoalueilta. Pieniä hyökyaaltoja havaittiin Malediiveilla ja Australialle kuuluvilla Kookossaarilla (Keeling-saarilla), mutta mitään suurempia aaltoja järistys ei aiheuttanut.

Vahingot
--------

Kuolleita oli arviolta noin 1 300 Niasin, Simeuluen ja Banyuakin saarilla. Niasin suurimman kaupungin Gunung Sitolin rakennuksista sortui jopa kolme neljäsosaa.
**Puerto Barrios** on satamakaupunki Guatemalan Karibianmeren rannikolla. Puerto Barrios on Guatemalan Karibianmeren tärkein satamakaupunki. Puerto Barriosin kunnan asukasluku oli vuonna 2018 100 593.

Maantiede
---------

Öinen näkymä kaupunkiin.
Puerto Barrios sijaitsee Guatemalan Izabalin departementissä Karibianmeren rannikolla Hondurasinlahden Amatiquenlahdella.

Historia
--------

Puerto Barrios vuonna 1905.
Amatiquenlahdella sijaitsi jo vuonna 1604 perustettu vanhempi satama Puerto Santo Tomás de Castilla. Uudempi satama Puerto Barrios perustettiin muutaman kilometrin päähän vanhasta satamasta vuonna 1904. Puerto Barrios oli sataman maan pääkaupunki Guatemala Cityyn yhdistävän Minor Cooper Keithin rakennuttaman Ferrocarril del Norte-rautatien pääteasema. Yhdysvaltalainen United Fruit Company omisti valtavia banaaniplantaaseja sataman lähellä Karibianmereen laskevan Motaguajoen laakson alueella. Yhtiö saikin suuren vaikutusvallan satamassa, josta tuli sen Guatemalan toimintojen päätukikohta. Ulkomaalaisen yhtiön vaikutusvalta satamassa huolestutti Guatemalan hallintoa. Tästä syystä Jacobo Arbenzin hallinto päätti uudistaa vahaa Puerto Santo Tomás de Castillan satamaa, josta tuli kokonaan valtion omistama ja operoima satama.

Puerto Barriosia ovat ajoittain koetelleet Guatemalan sisäiset levottomuudet. 13. marraskuuta 1960 Miguel Ydígoras Fuentesin hallinnon syrjäyttämistä yrittäneet kapinoivat upseerit iskivät sotilastukikohtaan Puerto Barriosisa. Vuonna 1962 sataman rautatietyöntekijät järjestivät puolestaan lakon osana yleisiä mielenosoituksia, jotka murskattiin verisesti. Tilanne kärjistyi Guatemalan sisällissodaksi. Maanjäristys vuonna 1976 hävitti Puerto Barrios satamaa, mutta se saatiin jälleenrakennettua vuonna 1990.

Talous ja liikenne
------------------

Banaaneja kuljettava rahtilaiva.
Puerto Barrios on Guatemalan tärkein Karibianmeren satamakaupunki. Varsinaiselta Puerto Barriosin satamalta viedään pääosin maataloustuotteita. Uudistettu Puerto Santo Tomás de Castillan satama on puolestaan maan vilkkain konttisatama. Paikalla sijaitsee myös lentoasema.

Väestö
------

Paikallinen katedraali.
Puerto Barriosin kunnan asukasluku oli Guatemalan vuoden 2018 väestönlaskennan mukaan 100 593. Suurin osa asukkaista (92,22 %) mielsi itsensä ladinoksi. Vähemmistöjä olivat mayat (5,72 %) ja garifunat (1,14 %).

Lähteet
-------

1. 1 2  Resultados Departamento de Izabal : 1801 - Puerto Barrios (klikattava departementtikartta) Instituto Nacional de Estadística - Guatemala. Viitattu 27.7.2022. (espanjaksi)
2. 1 2 3 4 5 6  Michael F. Fry: *Historical dictionary of Guatemala*, s. 25, 234, 264-265. Rowman & Littlefield, 2018. (englanniksi)
3. 1 2 3 4 5  Puerto Barrios Encyclopaedia Britannica. Viitattu 27.7.2022. (englanniksi)
4. ↑  Saira Ramos: Firman convenio para renovar el aeropuerto de Puerto Barrios, Izabal *publinews*.  24.1.2017. Viitattu 27.7.2022. (espanjaksi)
**Honolulun Chaminade-yliopisto** (engl. *Chaminade University of Honolulu*) on Honolulussa sijaitseva yksityinen katolinen, tarkemmin marianistinen, yliopisto. Uskonnollisesta sitoutuneisuudestaan huolimatta yliopisto on avoin myös muiden uskontojen edustajille.

Yliopisto perustettiin vuonna 1955, kun viisi marianistia halusi perustaa katolisen yliopiston Havaijille. Opetus aloitettiin nimellä St. Louis Junior College, jossa opiskeltiin kahden vuoden college-tutkintoja. Tällöin opinnot olivat avoinna vain miehille, joita otettiin sisään 30 vuosittain. Nykymuodossaan ja -nimellään yliopisto alkoi toimia vuonna 1957. Nimi viittaa marianistien perustajaan, William Joseph Chaminadehen.

Vuonna 2020 yliopistossa opiskeli 1 064 tutkinto-ohjelmaopiskelijaa. Yliopiston tilat sijaitsevat kaupunkialueella. Opiskelijoilta kerättävä lukukausimaksu on 27 454 dollaria.

Yliopisto koostuu viidestä tiedekunnasta:

* Kauppa- ja viestintätieteiden tiedekunta
* Kasvatus- ja käyttäytymistieteellinen tiedekunta
* Humanistinen ja taiteellinen tiedekunta
* Matemaattis-luonnontieteellinen tiedekunta
* Hoitotieteiden tiedekunta

Lähteet
-------

1. ↑  What is Campus Ministry?  14.8.2020. cuhministry.com.  Arkistoitu 6.9.2022. Viitattu 6.9.2022. (englanniksi)
2. ↑  Our History *Chaminade University of Honolulu*.  22.8.2018. Viitattu 6.9.2022. (englanniksi)
3. ↑  Chaminade University of Honolulu  2022. usnews.com. Viitattu 6.9.2022. (englanniksi)
4. ↑  Academics *Chaminade University of Honolulu*.  16.8.2018. Viitattu 6.9.2022. (englanniksi)
**Pekka Markus Sinisalo** (s. 24. maaliskuuta 1969 Helsinki) on suomalainen kunnallispoliitikko ja Uudenmaan Perussuomalaisten piirin entinen puheenjohtaja, joka siirtyi sinisiin. Sinisalo on Sinisten Uudenmaan piirin puheenjohtaja ja puoluehallituksen jäsen. Koulutukseltaan hän on filosofian maisteri.

Taustaa
-------

Sinisalo asuu perheineen Kirkkonummen Veikkolassa ja on ollut virkavapaalla Euroopan yhteisöjen tuomioistuimesta Luxemburgissa. Hän on myös työskennellyt Euroopan parlamentissa MEP Sampo Terhon kotimaan avustajana. Sinisalo toimi Perussuomalaisten EU-vaalipäällikkönä vuoden 2014 europarlamenttivaaleissa.

Sinisalo on toiminut lukuisissa erilaisissa kunnallisissa luottamustehtävissä. Hän on ollut Kirkkonummella kunnanvaltuutettu, Perussuomalaisten valtuustoryhmän pj ja kunnanhallituksen toinen varapuheenjohtaja. Työkokemusta Sinisalolla on erityisesti opettajana, sekä kotimaasta että ulkomailta. Hän on myös aiemmin toiminut Suomalaisuuden liiton toiminnanjohtaja.

Vaalimenestys
-------------

Sinisalo oli ehdokkaana vuoden 2008 kunnallisvaaleissa Kirkonummella, sai 281 ääntä tullen valituksi valtuustoon. Vuoden 2012 kuntavaaleissa Sinisalo sai Kirkkonummelta 399 ääntä, neljänneksi eniten koko kunnasta. Vuoden 2017 kuntavaaleissa Sinisalo sai Kirkkonummelta 321 ääntä. Valtuustokauden aikana Sinisalo loikkasi Sinisiin. Vuoden 2021 kuntavaaleissa Sinisalo oli ehdolla Kirkkonummella poliittisen yhdistyksen, Pro Kirkkonummen listalta ja sai 86 ääntä ja ei tullut valituksi valtuustoon vaan jäi varasijalle.

Vuoden 2011 eduskuntavaaleissa hän sai Uudeltamaalta 1 375 ääntä, joista 755 tuli kotikunnastaan Kirkkonummelta. Hän ei tullut valituksi eduskuntaan. 
Sinisalo valittiin Perussuomalaisten Uudenmaan piirin eduskuntavaaliehdokkaaksi vuoden 2015 eduskuntavaaleissa. Vaaleissa Sinisalo sai 1 244 ääntä eikä tullut valituksi eduskuntaan. Äänistä Kirkkonummelta tuli 569 ja muualta Uudeltamaalta loput 675. Vuoden 2019 eduskuntavaaleissa Sinisalo oli Sinisten ehdokas, mutta vaalitulos jäi 77 ääneen.  Vuoden 2022 aluevaaleissa ja 2023 eduskuntavaaleissa Sinisalo ei ollut ehdolla.

Lähteet
-------

1. ↑  Pekka M. Sinisalon kotisivut (Arkistoitu – Internet Archive)
2. ↑  Perussuomalaisten Uudenmaan johtaja siirtyy sinisille Ylen uutiset
3. ↑   Pekka M. Sinisalon vaalisivut
4. ↑  Yle.fi kunnallisvaalit 2008-tulospalvelu, Pekka M. Sinisalo (Arkistoitu – Internet Archive)
5. ↑  Yle.fi kunnallisvaalit 2012-tulospalvelu, Pekka M. Sinisalo
6. ↑  Yle.fi kuntavaalit 2017-tulospalvelu
7. ↑  Perussuomalaisten Uudenmaan johtaja siirtyy sinisille Ylen uutiset
8. ↑  Yle.fi kuntavaalit 2021-tulospalvelu, Pekka M. Sinisalo
9. ↑  Yle.fi eduskuntavaalit 2011-tulospalvelu, Pekka M. Sinisalo (Arkistoitu – Internet Archive)
10. ↑  Sinisalo äänikuninkaaksi  28.6.2014. Kirkkonummen Perussuomalaiset ry.
11. ↑  Eduskuntavaalit 2015 - Tulos - Uudenmaan vaalipiiri *Oikeusministeriön vaalien tulospalvelusivusto*.  22.4.2015. Oikeusministeriö.
12. ↑  Yle.fi Eduskuntavaalit 2019-tulospalvelu
Philipp Krementz
**Philipp Krementz** (1. joulukuuta 1819 Koblenz – 6. toukokuuta 1899 Köln) oli saksalainen roomalaiskatolinen arkkipiispa ja yksi kirkon kardinaaleista. Hän opiskeli Bonnin ja Münchenin yliopistoissa.

Krementz vihittiin papiksi Trierin hiippakuntaan 27. elokuuta 1842 ja valittiin Warmian (Ermlandin) piispaksi 22. lokakuuta 1867. Krementzin konsekroi 3. toukokuuta 1868 Paul Ludolf Melchers. Krementz sai 30. heinäkuuta 1885 nimityksen Kölnin arkkipiispaksi, ja hänet asetettiin tähän virkaan 15. joulukuuta. Kardinaali hänestä tehtiin 16. tammikuuta 1893, ja hänet nimitettiin 19. tammikuuta San Crisogonon kardinaalipapiksi.

Krementz toimi Fuldan piispainkokouksen puheenjohtajana 1884–1896.

Krementz osallistui Vatikaanin ensimmäiseen kirkolliskokoukseen. Hän toimi Kölnin arkkipiispana kuolemaansa saakka, ja myöhemmin hänen kuolinvuonnaan hänen seuraajakseen valittiin Hubert Theophil Simar.

Lähteet
-------

1. 1 2  The Cardinals of the Holy Roman Church: KREMENTZ, Philipp (Arkistoitu – Internet Archive)
2. 1 2  Catholic-Hierarchy.org: Philipp Cardinal Krementz
3. ↑  Catholic-Hierarchy.org: Archdiocese of Köln {Cologne}


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Puola

 |
|  |
| Henkilöt | 
* Deutsche Biographie

 |

 |
**Vera Brittain** (29. joulukuuta 1893 – 20. maaliskuuta 1970) oli englantilainen kirjailija, feministi ja pasifisti, jonka tunnettu teos *Testament of Youth* kertoo hänen traumaattisista kokemuksistaan ensimmäisen maailmansodan aikana.

Brittain syntyi vuonna 1893 Newcastle-under-Lymessä ja pääsi opiskelemaan Oxfordin yliopiston Somerville Collegeen vuonna 1914. Samaan aikaan aloitti opintonsa hänen poikaystävänsä ja veljensä Edwardin ystävä Roland Leighton. Ensimmäinen maailmansota puhkesi, ja Edward ja Roland lähtivät rintamalle. Vera ja Roland menivät kihloihin Rolandin ollessa lomalla armeijasta vuonna 1915. Vera päätti keskeyttää kirjallisuuden opinnot ja lähteä vapaaehtoiseksi sotilassairaanhoitajaksi.

Työ kenttäsairaalassa Ranskassa oli traumaattinen kokemus. Roland-sulhanen, Edward-veli ja kaksi läheistä ystävää kuolivat sodassa.

Sodan jälkeen Brittain palasi yliopistoon mutta vaihtoi pääainetta nykyhistoriaan ymmärtääkseen maailmansotaan johtaneita syitä ja sodan vaikutusta. Vera Brittanista tuli menestyvä journalisti, joka kirjoitti *The Manchester Guardianiin* ja *Time & Tide*-lehteen naisasiasta kuten samapalkkaisuudesta.

Brittainin ensimmäinen romaani *The Dark Tide* ilmestyi vuonna 1923. Vuonna 1933 julkaistu *Testament of Youth* oli myyntimenestys.

Brittain oli pettynyt, kun Kansainliitto ei kyennyt käsittelemään 1930-luvulla nousseita ongelmia. Hänestä tuli kasvavassa määrin pasifisti. Toisen maailmansodan alussa, kun Yhdysvallat ei ollut vielä sodassa, hän kulki puhujakiertueilla. Hän vastusti Saksan kaupunkeihin suunnattuja mattopommituksia, mitä pidettiin epäisänmaallisena.

Lähteet
-------

1. 1 2 3 4  Pettinger, Tejvan: Vera Brittain *Biography online*.  2010. Viitattu 9.4.2023. (englanniksi)
2. ↑  Vera Brittain *University of Oxford*.  Arkistoitu 9.4.2023. Viitattu 9.4.2023. (englanniksi)
3. ↑  Phylomena H. Badsey: Vera Brittain - The Militant Pacifist: Misconceptions of her Importance in Military History *Western Front Association*.  2002. Viitattu 9.4.2023. (englanniksi)

Aiheesta muualla
----------------

* Testament of Youth: Vera Brittain's classic, 80 years on The Guardian 2013

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Alexandra Pauline "Sasha" Cohen** (s. 26. lokakuuta 1984) on yhdysvaltalainen taitoluistelija. Cohen syntyi Westwoodissa, Los Angelesissa. Hänen äitinsä, Galina Feldman, on ukrainalaissyntyinen entinen balettitanssija, isä Roger Cohen taas juutalaisamerikkalainen konsultti. Cohen aloitti voimistelun nuorella iällä, mutta vaihtoi taitoluisteluun ollessaan seitsemänvuotias. 

Hänen parhaat sijoituksensa ovat vuoden 2006 Torinon talviolympialaisten hopea sekä MM-kisojen hopea vuosina 2004 ja 2005.

Sasha Cohenin valmentajana toimi John Nicks kesään 2002 asti, kunnes hän muutti Connecticutin Simsburyyn tullakseen venäläisen Tatiana Tarasovan valmennettavaksi. Tarasova paransi muun muassa Cohenin askelsarjoja ja koreografioi tämän Joutsenlampi-ohjelman. Tarasovan valmennuksen alaisena Cohen onnistui ensimmäisen kerran kolmois-kolmois-yhdistelmän teossa kilpailussa. Vuonna 2004 Cohen vaihtoi taas valmentajaa, tällä kertaa Robin Wagneriin, joka tunnetaan olympiavoittajan Sarah Hughesin valmentajana. Joulukuussa 2004 Cohen palasi Kaliforniaan vanhan valmentajansa John Nicksin luo valmistautumaan Torinon talviolympialaisia varten. Nicksillä on syvä asiantuntemus uudesta ISU:n arvostelujärjestelmästä ja auttoi Cohenia parantamaan piruettien ja liukujen vaikeustasoja sekä maksimoimaan suorituksensa uuden pisteytysjärjestelmän alla. 

Cohen tunnetaan erittäin lahjakkaana luistelijana. Hänen voimistelijataustansa on ollut hyötyä, sillä yksi Cohenin tunnusmerkeistä on hänen erinomainen notkeutensa. Hänen vaakojensa sanotaan olevan luistelumaailman parhaita juuri notkeuden ja asentojen hallinnan vuoksi. Hän on ainoa luistelija, joka on saanut tason +3 vaaoilleen uudessa pisteytysjärjestelmässä. Cohen tunnetaan myös vaikeista asennoista pirueteissa. Viime aikoina hän on lisännyt Bielmann-piruetin repertuaariinsa. 

Cohen päätti olla kilpailematta kaudella 2006-2007 ja kiertää Stars on Ice -kiertueen mukana. Nettisivuillaan hän kertoo mahdollisesti palaavansa kilpailuihin kaudella 2008–2009 ja vuoden 2010 Vancouverin olympialaisiin.

Muuta
-----

Cohen on myös kokeillut näyttelemistä. Hän esittää pienroolia live-elokuvassa *Bratz: The Movie* ja teki cameo-roolin Las Vegasin kolmannen tuotantokauden 22. jaksossa. Lisäksi hän on näytellyt elokuvassa Moondance Alexander.

Cohenin sijoituksia kansainvälisissä kisoissa
---------------------------------------------

* 2006 MM-kisat 3.
* 2006 Talviolympialaiset 2.
* 2005 MM-kisat 2.
* 2004 MM-kisat 2.
* 2003 MM-kisat 4.
* 2002 MM-kisat 4.
* 2002 Talviolympialaiset 4.

Lähteet
-------

1. ↑
2. ↑   (Arkistoitu – Internet Archive)

Aiheesta muualla
----------------

* SashaCohen.com

CommonsCommons
Wikimedia Commonsissa on kuvia tai muita tiedostoja aiheesta **Sasha Cohen**.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Yhdysvallat

 |

 |
**Marcel Lüske** (s. 1953) on alankomaalainen pokeriammattilainen. Hänet tunnetaan lempinimellä "The Flying Dutchman" (lentävä hollantilainen) ja pelipöydässä ylösalaisin olevista aurinkolaseistaan. 

Lüske oppi pokerin torikahviloissa. Hän lopetti virallisesti työnsä myyntiedustajana vuoden 2003 alussa keskittyäkseen pokeriin. Lüske oli mukana *Late Night Pokerin* kahdella tuotantokaudella (jaksot 4.6 ja 6.2), mutta ei menestynyt erityisen hyvin.

Syyskuussa 2007 Lüsken pokeriuran turnausansiot ylittivät 3,3 miljoonaa dollaria.

Turnausmenestys
---------------

### Yhdysvalloissa

Lüske sijoittui vuoden 2003 World Series of Pokerin (WSOP) pääturnauksessa neljänneksitoista ja kymmenenneksi vuonna 2004. Jälkimmäisessä turnauksessa Lüske voitti 373 000 dollaria ja jäi yhden sijan päähän finaalipöydästä. Näiden lisäksi hänellä on lukuisia muita rahasijoja WSOP-turnauksista, hän oli muun muassa toinen vuonna 2004 $5,000 Seven-card stud -turnauksessa ja ansaitsi 120 800 dollaria.

Huhtikuussa 2005 Lüske oli ykkönen Third Annual Five-Star World Poker Classic -turnauksessa ja voitti 212 700 dollaria. Hän voitti saman turnauksen myös seuraavana vuonna (ykköspalkinto 315 630 dollaria). 

### Euroopassa

Euroopan vuoden pelaajaksi (European Poker Awards Player of the Year) Lüske on valittu kahdesti: 2001 ja 2004. Vuonna 2003 hän voitti European Poker Classics 2003 -turnauksen Lontoossa. Kisan ykköspalkinto oli 70 000 puntaa. Heinäkuussa 2005 Lüske oli ykkönen Hall Of Fame Poker Classic -turnauksessa Pariisissa voittaen 119 000 euroa.

Lähteet
-------

1. ↑   : Marcel Luske WSOP player profile World Series of Poker. Viitattu 10. syyskuuta 2007.
2. ↑   : Marcel Lüske stats The Hendon Mob. Viitattu 10. syyskuuta 2007.

Aiheesta muualla
----------------

* Viralliset kotisivut (Arkistoitu – Internet Archive)
* Marcel Lüske The Hendon Mob Poker Databasessa (englanniksi)
*Tämä artikkeli kertoo yhdysvaltalaisesta tenorista. Paleontologi Stephen Gould on sivulla Stephen Jay Gould.*
Stephen Gould
**Stephen Gould** (24. tammikuuta 1962 Roanoke, Virginia – 19. syyskuuta 2023 Chesapeake, Virginia) oli yhdysvaltalainen tenori. Hän suoritti opintonsa Bostonissa New England Conservatory of Music -oppilaitoksessa. Uransa alkuvaiheessa hän esiintyi oopperoiden ohella musikaaleissa.

Gould esiintyi Richard Wagnerin oopperoiden solistina mm. Bayreuthin musiikkijuhlilla ja Wienin valtionoopperassa. Hän lauloi suurten orkesteriteosten solistirooleissa mm. Beethovenin 9. sinfoniassa ja Gustav Mahlerin Das Lied von der Erdessä suurten kapellimestarien johtamissa esityksissä. Sykysyllä 2007 Gould lauloi Suomessa Arnold Schönbergin Gurre-Liederin Waldemarina Esa-Pekka Salosen johtaessa Radion sinfoniaorkesteria.

Lähteet
-------

1. ↑  Genzlinger, Neil: Stephen Gould, Tenor Best Known for Tackling Wagner, Dies at 61 *New York Times*.  22.9.2023. Viitattu 23.9.2023. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |
**Keskuskeittiötalo** on Tampereella Satakunnankatu 14:ssa sijaitseva vuonna 1923 valmistunut nelikerroksinen punatiilinen lähinnä 1920-luvun klassisismia edustava asuinkerrostalo, jonka suunnitteli arkkitehti Bertel Strömmer avustajanaan arkkitehti Vilho Kolho. Talo oli valmistuessaan niin sanottu keskuskeittiötalo, jossa palkattu henkilökunta valmisti talon alakerran keittiössä ruoan niille talon asukkaille, jotka halusivat sitä tilata. Ruoka toimitettiin perille ruokahissillä ja käytetyt astiat palautettiin samalla tavalla keittiöön. Talo oli tiettävästi ainoa Tampereelle rakennettu tämäntyyppinen asuinkerrostalo.

Talossa on sen valmistuessa kolme asuinkerrosta, liiketilakerros, kellarikerros ja ullakkokerros. Asuinhuoneistoja oli 28 joissa yhteensä 72 huonetta. Talossa oli lisäksi ravintola ja klubihuoneisto kulmaterasseineen, kansanruokala ja kahvila sekä palvelijoiden huoneita. Talon keskuskeittiö sijaitsi pohjakerroksessa ja sieltä ruokatilaukset toimitettiin asukkaiden huoneistoihin hisseillä. Keskuskeittiön yhteydessä oli myös leipomo, pesutupa ja vaatteiden kuivaustila. Talossa oli jo sen valmistuessa keskuslämmitys, puhelin- ja sähköverkko sekä kylpyhuoneet ja lämmin vesi jokaisessa huoneistossa. Asukkaat saattoivat tilata ateriansa puhelimitse talon keskuskeittiöstä, lisäksi jokaisessa huomeistossa oli pieni keittiötila omaa satunnaista käyttöä varten.

Talossa oli 25. elokuuta 1937 tulipalo, jossa parikymmentä huonetta vaurioitui putkitöistä alkunsa saaneen tulen levittyä puisia ilmajohtokanavia pitkin.

Lähteet
-------

1. ↑  Uusien rakennusten julkisivuja Tampereella, Aamulehti, 10.06.1923, nro 130, s. 4, Kansalliskirjaston digitaaliset aineistot
2. ↑  Arvotalon harvinainen historia, Aamulehti 7.8.2023 (Tilaajille)
3. ↑  Keskuskeittiötalon ravintola avattu, Aamulehti, 23.09.1923, nro 219, s. 5, Kansalliskirjaston digitaaliset aineistot
4. ↑  Keskuskeittiötalon perustaminen Tampereelle, Aamulehti, 29.01.1922, nro 24, s. 5, Kansalliskirjaston digitaaliset aineistot
5. ↑  Vaikea tulipalo Keskuskeittiötalossa eilen päivällä. Puisen ilmajohtokanavan kautta levinnyt tuli turmeli parikymmentä huonetta, Aamulehti, 26.08.1937, nro 228, s. 3, Kansalliskirjaston digitaaliset aineistot
**Kermānšāh** (pers. ‏کرمانشاه‎) on yksi Iranin vanhoista suurkaupungeista, ja se kuuluu maan 30 suurimman kaupungin joukkoon. Kermānšāh sijaitsee Länsi-Iranissa Irakin rajalla. Kaupunki on noin 1 420 metriä meren pinnan yläpuolella. Koko kaupunki on rakennettu vuorien välillä olevan solaan. Teheranista Kermānšāhiin on matkaa noin 525 km. Kermānšāh on rikkaan kulttuurin, riisin, vihanneksien, hedelmien ja öljyn keskus. Lentokenttä on sijoitettu kaupungin koilliselle alueelle, josta on matkaa Teheraniin lentäen noin 413 km.

Historia
--------

Monumentit, joita Kermānšāhista on löydetty, osoittavat akhaimenidien ja sassanidien ajanjaksoja. Kaupunki lähes tuhoutui, kun afgaanit hyökkäsivät Isfahaniin. Iranin ja Irakin sodan aikana Kermānšāh oli lähestulkoon sodan keskipiste. Suurin osa kaupungeista tuhottiin, esimerkiksi Sar-e-Pol-e Zahab ja Qhasr-e-Širin melkein kokonaan.

Ilmasto
-------

Kermānšāhissa on vuoristoilmasto. Suurimmaksi osaksi sataa talvella ja kesällä on enimmäkseen lämmintä. Talvella sataa suurin piirtein 500 mm ja kesällä on noin 22–44 °C lämmintä.

Kielet ja väestö
----------------

Kaupungin väkiluku on kasvanut seuraavasti 624 084 (1996), 692 986 (2001), 794 863 (2006) ja 851 405 (2011).

Kermānšāhissa puhutaan Iranin pääkieltä, persiaa ja kurdin kieltä, (hauramin, soranin, lurin ja lakin.) Ylhäällä vuoristossa asuvat ihmiset puhuvat enimmäkseen kurdia, ja kaupungeissa puhutaan pääkielenä kurdia ja persiaa.
Kaupungissa asuu paljon assyrialaisia, armenialaisia, juutalaisia, turkkilaisia ja arabeja.

Nähtävyydet ja kuuluisuudet
---------------------------

Kermānšāh on tunnettu monista nähtävyyksistä, tuotteista ja ruoista. Ehkä tunnetuin nähtävyys on Taq-e-Bostan, vuoren sisälle rakennettu luola, jossa on kaiverrettuna yli 1000 vuotta vanhoja kaiverruksia. Luolaan pääsee vesitse kanootilla. Iranilaiset matot ovat usein lähtöisin Kermānšāhista. Kaupunki on kuuluisa myös paikallisesta riisistä tehdystä makeisesta nimeltään Nân berendži. Toinen paikallinen kuuluisa ruoka on öljyn tapainen, paikallisesti tunnettu nimellä Rüne Dân. Kermānšāhin kansallispukuna toimii kurdilainen vaatetus, johon kuuluu kurdilaiset mustat nahkakengät, isokokoiset housut, pitkähihainen paita ja vielä iso vyö yhdistämään housuja ja paitaa.

* Taq-e-Bostan, yleisnäkymä.Taq-e-Bostan, yleisnäkymä.
* Taq-e-Bostan, takaseinän kivikaiverruksia.Taq-e-Bostan, takaseinän kivikaiverruksia.

Lähteet
-------

1. 1 2  Thomas Brinkhoff: Iran: Major and Midsize Cities (Maakunnat ja niiden pääkaupungit kerrotaan kohdassa *Provinces*, kaupunkien tietoja kohdassa *Contents: Cities*. Aineistolähteeksi ilmoitetaan Iranin tilastokeskus.) citypopulation.de. Viitattu 14.5.2015. (englanniksi)

Aiheesta muualla
----------------

* Kuvia tai muita tiedostoja aiheesta **Kermānšāh** Wikimedia Commonsissa

* Kermānshāh, Iran (englanniksi) (britannica.com)
**Finlandia Casino** on internetissä toimiva kasino, joka tarjoaa internetpelejä suomen, ruotsin ja englannin kielellä. Sivustolla on peliautomaatteja ja kolikkopelejä, jackpot-automaatteja, casinon pöytäpelejä, arpapelejä sekä suoran kuva- ja ääniyhteyden välityksellä pelattavia live-pelejä. Kaikkiaan pelejä on yli 3 000 kappaletta.

Sivusto siirtyi Dumarca Gaming Ltd:n alustalta SkillOnNet Ltd:n alustalle vuoden 2020 tammikuussa. Finlandia Casino ilmoittaa sivustollaan toimivansa Maltan viranomaisten myöntämän eurooppalaisen pelilisenssin luvalla.

Historia
--------

Finlandia Casino avattiin 30. huhtikuuta 2014. Sivusto kampanjoi heti toukokuussa maksavansa pelaajiensa suurimmat talletukset takaisin, mikäli Suomi voittaa jääkiekon MM-kultaa.

Elokuussa 2014 sivusto ilmoitti blogissaan, että rekisteröityneitä pelaajia on yli 10 000. Syyskuun 2014 alussa samaisen lähteen mukaan sivustolla oli jo lähes 30 000 rekisteröitynyttä käyttäjää.

Lähteet
-------

1. 1 2  Finlandia Casino migrates to SkillOnNet *Sigma News*. Viitattu 6.2.2020. (englanniksi)[vanhentunut linkki]
2. ↑  Finlandia Casino (Sivun alareuna) *finlandiacasino.com*. Viitattu 10.2.2020.
3. ↑  Sivut auki *Finlandia Casino*.  30.4.2014. Viitattu 8.12.2014.
4. ↑  Suomelle jääkiekon MM-kultaa 2014 *Deski*. Viitattu 8.12.2014.

Aiheesta muualla
----------------

* Finlandia Casinon kotisivu
* Finlandia Casinon blogi
Dystoniasta kärsivä henkilö
**Dystonia** on sairaus, jossa aivojen tahdonalaisten lihasten liikkeitä säätelevän keskuksen toiminta häiriytyy. Dystonia aiheuttaa potilaan tahdosta riippumattomia, toistuvia ja nykiviä liikkeitä sekä mahdollisesti pysyviä virheasentoja.

Dystonian muodot
----------------

Servikaalinen dystonia on dystonian muoto, jossa häiriö kohdistuu niskan ja hartiaseudun lihaksiin aiheuttaen pään nykiviä liikkeitä ja lopulta mahdollisia pään virheasentoja.

Blefarospasmi on dystonian paikallinen muoto, jossa häiriö kohdistuu silmiä ympäröiviin lihaksiin ja aiheuttaa pakonomaista silmien räpyttelyä sekä mahdollisesti silmien täydellisen sulkeutumisen.

Oromandibulaarinen dystonia on dystonian muoto, jossa häiriö kohdistuu suun ja nielun alueelle aiheuttaen vaikeuksia syömisessä ja puhumisessa. Tällöin potilaalla saattaa myös syntyä purentaa häiritseviä leuan virheasentoja.

Meigen syndrooma on oromandibulaarisen dystonian ja blefarospasmin yhdistelmästä käytettävä nimitys.

Spasmodinen dysfonia on äänihuulten ja kurkunpään alueella ilmenevä dystonian muoto, joka aiheuttaa häiriöitä puhumiseen.

Käden dystonia on käden tai käsivarren toimintahäiriö, joka estää esimerkiksi kirjoittamisen tai muun toistuvan liiketoiminnon.

Dopaherkkä dystonia on lapsuudessa alkava dystonian muoto. Tällöin sairauden syynä on dopamiinin tuotantoon osallistuvan entsyymin muodostumista estävä geenivirhe.

Ennaltaehkäisy ja hoito
-----------------------

Dystonian syytä ei tunneta, eikä siihen ole parantavaa hoitoa. Kuitenkin dystonian varhainen diagnosointi ja säännöllisen kuntoutuksen aloittaminen lievittää taudin oireita ja auttaa ehkäisemään toimintakyvyn vähenemistä. Oireita voidaan lievittää lääkehoidolla sekä botuliinipistosten avulla. Dystonian hoitoon käytetään esimerkiksi amitriptyliini lääkeainetta.

Katso myös
----------

* Autismin kirjo
* Dysfasia
* Spasmi
* Touretten oireyhtymä

Lähteet
-------

1. 1 2 3 4 5 6  Dystonia on krooninen neurologinen sairaus, jonka oireita voidaan hoitaa erilaisin keinoin *terveystalo.com*. Viitattu 29.6.2023.
2. 1 2  Dystonia *liikehairio.fi*. Viitattu 29.6.2023.
3. ↑  "Eniten kaipaan normaalia hymyäni" *ts.fi*. Viitattu 29.6.2023.
4. ↑  Dystonia *epshp.fi*. Viitattu 29.6.2023.

Aiheesta muualla
----------------

* Kuvia tai muita tiedostoja aiheesta **Dystonia** Wikimedia Commonsissa

* Suomen Dystonia-yhdistys
**Highlander – kuolematon** on vuonna 1986 ensi-iltansa saanut yhdysvaltalainen fantasiaelokuva. Elokuvan ohjasi Russell Mulcahy ja pääosassa näyttelivät Christopher Lambert, Sean Connery, Clancy Brown ja Roxanne Hart.

Musiikin elokuvaan on tehnyt brittiläinen yhtye Queen.

Elokuva sai kaksi jatko-osaa, *Highlander 2 – Paluu* (1990) ja *Highlander 3: Saalistaja* (1994).

Juoni
-----

Connor MacLeod taistelee Skotlannin ylämailla vuonna 1536. Hän haavoittuu kuolettavasti, mutta herääkin kuolleista, jolloin kyläläiset ajavat McLeodin pois. Vuosia myöhemmin hän tapaa Juan Sanchez Villa-Lobos Ramirezin, joka kertoo McLeodin olevan kuolematon joka elää niin kauan kunnes toinen kuolematon katkaisee häneltä pään poikki. Tämän tapahtuessa häviäjän energiat siirtyvät voittajalle. Ramirez opettaa McLeodille miekkailun taidot siihen asti kunnes pahamaineinen Kurgan, joka himoitsee kuolemattomuuden valtaa, tappaa Ramirezin. McLeodin täytyy taistella selvitäkseen vuosisatoja siihen asti kunnes jälleen kokoontumisen aika koittaa, jolloin vain muutama kuolematon on jäljellä. Viimeiset taistelut alkavat vuonna 1985 New Yorkissa, jossa Kurgan on jo haalinut itselleen usean kuolemattoman energiat ja saa vihdoin vastaansa Connor McLeodin.

Näyttelijät
-----------

|  |  |  |
| --- | --- | --- |
|  Christopher Lambert  | … |  Connor MacLeod/Russell Nash
  |
|  Roxanne Hart  | … |  Brenda Wyatt
  |
|  Clancy Brown  | … |  The Kurgan/Victor Kruger
  |
|  Sean Connery  | … |  Juan Sanchez Villa-Lobos Ramirez
  |
|  Beatie Edney  | … |  Heather MacLeod
  |
|  Alan North  | … |  Frank Moran
  |
|  Jon Polito  | … |  Walter Bedsoe
  |
|  Sheila Gish  | … |  Rachel Ellenstein
  |
|  Hugh Quarshie  | … |  Sunda Kastagir
  |
|  Christopher Malcolm  | … |  Kirk Matunas
  |
|  Peter Diamond  | … |  Aman Fasil
  |
|  Billy Hartman  | … |  Dugal MacLeod
  |
|  James Cosmo  | … |  Angus MacLeod
  |
|  Celia Imrie  | … |  Kate MacLeod
  |
|  Alistair Findlay  | … |  Murdoch
  |

Arvioita
--------

*Video-oppaassa* vuodelta 1994 elokuvalle annettiin kolme tähteä viidestä, mikä vastaa sanallista arviota "hyvä".

Lähteet
-------

1. 1 2  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
**Fortitudo Pallacanestro Bologna** on bolognalainen koripalloseura, joka on pelannut maan pääsarjassa kaudesta 2019–2020 lähtien.

Historia
--------

Perinteikäs seura perustettiin jo vuonna 1932 ja joukkue saavutti Serie A:n vuonna 1966. Seura pääsi vuonna 1977 Korac Cupin finaaliin, joka oli siihen astisen historian paras saavutus. Joukkue putoili ja nousi eri sarjojen välillä, mutta vakiinnutti paikkansa korkeimmalla tasolla 1992, jonka jälkeen se ei ole pudonnut. Ensimmäisen mestaruutensa seura voitti 1998, kun se voitti Italian Cupin. Kaksi vuotta myöhemmin joukkue voittikin jo Italian mestaruuden. Seuraavaa mestaruutta sai odottaa viisi vuotta, mutta silloin joukkue pystyi voittamaan Italian Supercupinkin.

Kauden 2008–2009 jälkeen joukkue putosi LegADuehen, kun se hävisi viimeisen pelin Teramo Basketille. Heti ottelun loputtua Fortitudo teki protestin ottelun lopputapahtumista. Protesti ei kuitenkaan mennyt läpi, joten seura joutui hyväksymään putoamisen. Heinäkuussa 2009 Italian koripalloliitto pudotti seuran Serie A Dilettantiin talousongelmien vuoksi. Fortitudo pelasi Italian alasarjoissa kymmenen vuoden ajan, kunnes se nousi kauden 2018–2019 päätteeksi takaisin pääsarjaan.

Entisiä pelaajia
----------------

|  |  |
| --- | --- |
| * Suomi Hanno Möttölä
* Yhdysvallat Dominique Wilkins
* Italia Marco Belinelli
* Italia Gianluca Basile
 | * Argentiina Carlos Delfino
* Ranska Jérôme Moïso
* Slovenia Matjaž Smodiš
* Serbia Miloš Vujanić
 |

Lähteet
-------

1. ↑  ITA - Fortitudo file protest after costly defeat  12.5.2009. FIBA Europe.  Arkistoitu 10.3.2016. Viitattu 17.7.2009. (englanniksi)
2. ↑  Fortitudo lose appeal and drop into LegADue  15.5.2009. FIBA Europe. Viitattu 17. kesäkuuta 2009. (englanniksi)
3. ↑  Nazionali, Fortitudo e Livorno non ammesse in Legadue, Rieti trasferimento di un anno a Napoli  18.7.2009. Italian koripalloliitto. Viitattu 19.7.2009. (italiaksi)
4. ↑  Dall’inferno al ritorno: Fortitudo Bologna promossa, la A ritrova il derby di Basket City  1.4.2019. La Stampa. Viitattu 3.6.2020. (italiaksi)

Aiheesta muualla
----------------

* Virallinen kotisivu (italiaksi)
* Euroliigan joukkueprofiili (englanniksi)
**Serikulttuuri**, tai silkinviljely, on mulperiperhosen viljelyä silkintuotantoa varten. Vaikkakin on useita kaupallisia silkkiä kehrääviä perhoslajeja, on mulperiperhosen toukka käytetyin ja tutkituin. Silkin uskotaan syntyneen Kiinassa niinkin aikaisin kuin neoliittisella kaudella. Serikulttuurista on tullut tärkeä pienviljelyn toimiala Brasiliassa, Kiinassa, Ranskassa, Intiassa, Italiassa, Japanissa, Koreassa, ja Venäjällä. Tänä päivänä Kiina ja Intia ovat silkin suurimmat tuottajat, jotka vastaavat maailman vuotuisesta tuotannosta yli 60 prosenttia.

Kestävä silkki
--------------

### Erisilkki, rauhansilkki, Assamsillkki

Tunnetuin vastine perinteiselle silkille on erisilkki eli rauhansilkki, *assamsilkkii tai ahimsa*-silkki (ahiṃsā: Sanskrit for 'väkivallaton'). Se kehrätään vapaina elävien silkkiäisperhosten kokongeista, kun perhonen on kuoriutunut ja jättänyt kokongin. Silkkiäisperhosen toukkaa ei siis tapeta silkin takia. Erisilkkiä tuotetaan muun muassa Assamin alueella Koillis-Intiassa, ja pieniä määriä myös Kiinassa ja Thaimaassa. Merkittävin ero tavanomaiseen silkintuotantoon on se, että silkkiperhosten annetaan kuoriutua ja lentää pois ennen kuin kotelot keitetään. 

### Villisilkki

Villisilkki on puolivapaina luonnossa elävistä silkkiperhosista tuotettua kuitua. Siitä saadaan schappe- ja bourette-lankaa. Tärkein villisilkkilaji on tussah-silkki. Villisilkki on yleensä värillistä. Villisilkkiä saadaan *Riikinkukkokehrääjien* kuuluvien perhoslajien (Kiinantammisilkkikehrääjä, Ailanthuskehrääjä) silkkiperhosten toukkien koteloista. Kun kotelot kerätään vasta perhosten putkahdettua ja hylättyään kuorensa, tekee se villisilkistä siitä eettisemmän vaihtoehdon perinteisesti tuotetulle silkille. Kankaan valmistuksessa käytetään myös vähemmän kemikaaleja.

Mahatma Gandhi oli kriittinen silkinvalmistusta kohtaan filosofiansa mukaisesti ja kannatti ahimsa-silkkä.

Lähteet
-------

* Vilhunen, Tuulikki: *Pieni silkkikirja*. Helsinki: Suomen Lähetysseura, 2005. ISBN 951-624-330-4.

### Viitteet

1. ↑  Silk and Sustainable Silk *Common Objective*. Viitattu 23.3.2023. (englanniksi)
2. ↑  Eri Silk – A Peaceful Silk in Assam, India *The Textile Atlas*. Viitattu 23.3.2023. (englanniksi)
3. ↑  CHAPTER 9 *www.fao.org*. Viitattu 23.3.2023.
4. ↑  Vilhunen, Tuulikki: *Pieni silkkikirja*, s. s. 32. Helsinki: Suomen Lähetysseura, 2005. ISBN ISBN 951-624-330-4.
5. ↑  Down and Silk: Birds and Insects Exploited for Feathers and Fabric *PETA*.  19.3.2004. Viitattu 23.3.2023. (englanniksi)
**Anne Liljeström** on suomalainen tähtitieteilijä ja Ursan toiminta- ja tiedotussuunnittelija ja toimii myös yhdistyksen tiedottajana. Liljeström on valmistunut Helsingin yliopistosta filosofian maisteriksi pääaineenaan tähtitiede. Hänet tunnetaan tähtitieteen kansantajuistajana muun muassa useista Ylen ohjelmista, kuten Prisma ja Jälkikaronkka. Tiedetoimittajana Liljeström on työskennellyt muun muassa Tähdet ja avaruus -lehdessä, Tiede-lehdessä, Helsingin Sanomissa ja Ylellä. Vuonna 2020 Liljeström palkittiin Suomen tiedetoimittajain liiton tiedeviestintäpalkinnolla.

Muuta
-----

Liljeström on puhunut avoimesti burnoutista sekä muunsukupuolisuudestaan.

Lähteet
-------

1. ↑  Tähtijutut kiinnostavat kaikkia - Tietysti.fi *www.aka.fi*.  Arkistoitu 25.1.2021. Viitattu 9.4.2021.
2. ↑  Suomalaiset ovat innokkaita tähtien tarkkailijoita: "Olemme hiljaista, yksin viihtyvää kansaa ja tykkäämme kaikessa rauhassa katsella pimeää taivasta" *Yle Uutiset*. Viitattu 9.4.2021.
3. 1 2  Suomen tiedetoimittajain liitto *tiedetoimittajat.fi*. Viitattu 9.4.2021.
4. ↑  Suomen tiedetoimittajain liitto *tiedetoimittajat.fi*. Viitattu 9.4.2021.
5. ↑  Tähtitieteilijä Anne Liljeström ei ole nainen eikä mies *Helsingin Sanomat*.  8.12.2016. Viitattu 9.4.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |
**Srapnelli** (rinnakkaismuoto **šrapnelli**) on tykkiaseissa käytetty luodeilla täytetty ammustyyppi, joka on tarkoitettu toimimaan ilmassa lentoratansa loppuvaiheessa sinkoamalla sisältämänsä luodit kohti maalia. Srapnelli on saanut nimensä brittiläisen tykistöupseeri Henry Shrapnelin mukaan, joka aloitti ensimmäisten pallosrapnellien kehittelyn vuonna 1784. Pallosrapnelli oli ulkomuodoltaan identtinen saman aikakauden pallokranaattien kanssa. 

Shrapnelin suunnittelema uusi ammustyyppi otettiin brittitykistön käyttöön vuonna 1803. Ensimmäiset nykyisiä tykinammuksia ulkoisesti muistuttavat lieriönmuotoiset srapnellit tulivat käyttöön 1860-luvulla rihlattujen tykkien yleistyessä. Metallurgian ja valmistusmenetelmien kehityksen myötä 1880-luvulla srapnelli sai lopulliseksi jääneen muotonsa. 

Srapnellin vanhentuminen alkoi tehokkaiden, pikriinihapolla ladattujen sirpalekranaattien yleistyessä 1890-luvulla. Tehokkailla räjähdysaineilla ladatut sirpalekranaatit olivat paljon srapnellia yksinkertaisempia ja monipuolisempia ammuksia. Srapnellin teho perustui yksinomaan sen suoraan eteenpäin sinkoamien luotien vaikutukseen, eikä se alkuunkaan soveltunut linnoitteiden tuhoamiseen. Sirpalekranaatilla sen sijaan oli srapnellin kapeaa luotiviuhkaa kattavampi sirpalevaikutus sekä ruhjova painevaikutus, minkä lisäksi se voitiin käytetystä sytyttimestä riippuen asettaa räjähtämään joko maanpinnan yläpuolella, maanpinnan tasalla tai sen alla. Srapnelli oli kuitenkin vielä ensimmäisessä maailmansodassa käytössä sirpalekranaattien rinnalla, mutta toisen maailmansodan alkaessa se oli ammustyyppinä jo harvinainen.

* Pallosrapnelleja. Alkuperäinen Henry Shrapnelin suunnitelema versio (vas.) ja E. M. Boxerin 1850-luvulla parantelema malli (oik.)Pallosrapnelleja. Alkuperäinen Henry Shrapnelin suunnitelema versio (vas.) ja E. M. Boxerin 1850-luvulla parantelema malli (oik.)
* 16-naulaisen (91,4 mm) tykin srapnelli 1870-luvulta. Paksu valurautainen kuori pienensi luodeille jäävää tilaa16-naulaisen (91,4 mm) tykin srapnelli 1870-luvulta. Paksu valurautainen kuori pienensi luodeille jäävää tilaa
* I MS:n aikaisen srapnellilaukauksen rakenne. 1. Ajopanos, 2. Luodit, 3. Aikasytytin, 4. Sytytysputki, 5. Hartsia sitomassa luoteja, 6. Teräksinen kuori, 7. Patruunahylsy, 8. PatruunapanosI MS:n aikaisen srapnellilaukauksen rakenne. 1. Ajopanos, 2. Luodit, 3. Aikasytytin, 4. Sytytysputki, 5. Hartsia sitomassa luoteja, 6. Teräksinen kuori, 7. Patruunahylsy, 8. Patruunapanos
* Brittiläinen 18-naulainen (83,8 mm) srapnelli. Teräskuori on ratkaisevasti vanhaa valurautaista ohuempiBrittiläinen 18-naulainen (83,8 mm) srapnelli. Teräskuori on ratkaisevasti vanhaa valurautaista ohuempi
* Srapnellin toimintaSrapnellin toiminta

CommonsCommons
Wikimedia Commonsissa on kuvia tai muita tiedostoja aiheesta **Srapnelli**.

Lähteet
-------

1. ↑  Sadeniemi, Matti (päätoimittaja): *Nykysuomen sanakirja. Osa 5: S-Tr*, s. 294. Helsinki: WSOY, 1959.
**Todd Alijondro Brunson** (s. 7. elokuuta 1969) on yhdysvaltalainen pokeriammattilainen ja pokerilegenda Doyle Brunsonin poika. 

Todd Brunson ei kuuluisasta isästään huolimatta opetellut pokerinpeluuta ennen kuin collegessa. Hän jätti koulunsa kesken ja ryhtyi ammattilaiseksi. Suurimman osan pokeriurastaan hän on pelannut käteispelejä, usein yhdessä isänsä kanssa Bellagion kasinon suurimmissa käteispöydissä. Viime vuosina Brunson on kuitenkin alkanut pelata enemmän myös turnauksia.

Brunson on voittanut urallaan yhden World Series of Poker -turnauksen: vuonna 2005 hän oli ykkönen $ 2,500 Omaha Hi/Lo -turnauksessa. Näin Doyle ja Todd Brunsonista tuli ensimmäiset isä ja poika, jotka ovat molemmat voittaneet WSOP-rannekkeen. Todd Brunson kirjoitti isänsä *Super System 2* -kirjaan Seven Card Stud High Low Eight or Better -osion.Todd sijoittui vuoden 2007 world series of pokerin main eventissä sijalle 459 ansaiten 29,883$.

Poker Superstars -kutsuturnauksen toisella kaudella vuonna 2005 Brunson tuli toiseksi Johnny Chanin jälkeen. Seuraavana vuonna hän oli jälleen finaalissa, mutta oli tällä kertaa ykkönen voittaen Antonio Esfandiarin ja ansaiten 400 000 dollaria. Poker Superstarsin neljäsfinalistien ilmaiskutsuturnauksessa helmikuussa 2006 Brunson otti voiton ja puolen miljoonan dollarin ykköspalkinnon.

Brunson on ollut mukana myös televisioidussa Ultimate Poker Challenge -turnaussarjassa ja pelannut GSN:n *High Stakes Pokerin* kolmella ensimmäisellä tuotantokaudella.

Elokuussa 2007 Brunsonin pokeriuran turnausansiot ylittivät 3,0 miljoonaa dollaria.

Lähteet
-------

1. ↑   : Todd Brunson WSOP player profile World Series of Poker. Viitattu 7. elokuuta 2007.
2. ↑   : Todd Brunson stats The Hendon Mob. Viitattu 7. elokuuta 2007.

Aiheesta muualla
----------------

* Todd Brunson DoylesRoom.com-nettipokerihuoneen sivuilla
* Card Player -lehden haastattelu: *Todd Brunson: His Own Successful Path*
* PokerListings.com:n profiili
* Todd Brunson The Hendon Mob Poker Databasessa (englanniksi)
*Tämä artikkeli esittelee kongruenssin käsitettä lukuteoriassa, kielitieteellisestä käsitteestä katso kongruenssi (kielitiede).*
**Kongruenssirelaatio** merkitsee sitä, että kahdesta luvusta jää sama jakojäännös, kun ne jaetaan samalla kolmannella luvulla. Kongruenssille käytetään yleisesti merkintää {\displaystyle a\equiv r\ {\mbox{(mod b)}}\ }, joka luetaan: *a* on kongruentti *r*:n kanssa modulo *b*.

Kahden kokonaisluvun kongruenssi voidaan määritellä jakoyhtälön

{\displaystyle a,\ b\in \mathbb {Z} \ }
{\displaystyle a\equiv r\ {\mbox{(mod b)}}\ }, jos a = kb + r jollakin kokonaisluvulla *k*, toisin sanoen b|(a-r), toisin sanoen erotus a-r on jaollinen b:llä.
Kongruenssi voidaan myös yleistää kahdelle mielivaltaiselle reaaliluvulle seuraavasti:
jos {\displaystyle x,y\in \mathbb {R} ,y\not =0}, on
{\displaystyle x{\mbox{(mod y)}}=x-y\lfloor x/y\rfloor +ny} jollakin {\displaystyle n\in \mathbb {Z} } ja {\displaystyle x{\mbox{(mod 0)}}=x}

Kongruensseja voidaan käyttää jaksollisten funktioiden merkitsemiseen. Esimerkiksi koska {\displaystyle \tan x=\tan(x+\pi )}, voidaan kirjoittaa {\displaystyle \tan x\equiv \tan x\ {\mbox{(mod }}\pi )}.

Esimerkkejä
-----------

* {\displaystyle 7\equiv 3\ {\mbox{(mod 4)}}\ }, koska 7 = 1 \cdot 4 + 3, ts. 7−3 on jaollinen 4:llä.
* {\displaystyle 82\equiv 1\ {\mbox{(mod 9)}}\ }, koska 82−1 (81 = 9 \cdot 9) on jaollinen 9:llä.
* {\displaystyle 27\equiv 0\ {\mbox{(mod 3)}}\ }, koska 27 on jaollinen 3:lla.
* {\displaystyle -3\equiv 3\ {\mbox{(mod 6)}}\ }, koska −3−3 (=−6) on jaollinen 6:lla.

Kongruenssirelaatio on ekvivalenssirelaatio, joten se jakaa kokonaislukujen joukon ekvivalenssiluokkiin.

Katso myös
----------

* Modulaarinen aritmetiikka

Lähteet
-------

1. ↑  Thompson, Jan & Martinsson, Thomas: *Matematiikan käsikirja*, s. 208–210. Helsinki: Tammi, 1994. ISBN 951-31-0471-0.

Kirjallisuutta
--------------

* Kaleva, Osmo: *Numeerinen analyysi*. Opintomoniste 163. Tampere: TTKK, 1993. ISBN 951-721-941-5.
* Häsä, Jokke; Rämö, Johanna: *Johdatus abstraktiin algebraan*. Helsinki: Gaudeamus, 2015. ISBN 978-952-495-361-0.
**Itsekuri** tarkoittaa oman käytöksensä hallitsemista ja päämäärätietoista työskentelyä tavoitteiden saavuttamiseksi. Itsekuria harjoittava ihminen pystyy kieltäytymään hetkellisistä haluista ja mielihyvän hankkimisesta korkeamman päämäärän vuoksi, mitä kutsutaan lykätyksi tarpeiden tyydytykseksi. Itsekurista on löydettävissä monia yhtymäkohtia itsehillintään, jota usein vaaditaan yksilöltä sosiaalisessa kanssakäymisessä tämän haluaman lopputuleman saavuttamiseksi, ja joka on näin eräs itsekurin tyyppi. Persoonallisuuspsykologiaan kuuluvassa piirreteoriassa tunnollisuutta ja itsekuria pidetään oleellisena ihmisluonnetta määrittävänä tekijänä.

Äärimmäiseen itsekuriin pyrkivää elämäntapaa kutsutaan asketismiksi. Monet maailman uskonnoista painottavat itsekurin merkitystä paheiden välttämisessä, ja itsekurin ihannoimisella ja asketismilla on ollut sijansa lähes kaikissa kulttuuripiireissä aina antiikin Kreikasta kristinuskoon ja sen luostaritoimintaan. 

Antiikin maailmassa Spartan kaupunkivaltiossa kansalaisista koulittiin ns. spartalaisen kasvatuksen avulla sotureita. Itsekuri oli yhteiskuntaa määrittävä piirre, mistä kertoo legenda ketun varastaneesta spartalaisnuorukaisesta, joka piilottaa eläimen vaippaansa muita sotureita tavatessaan ja antaa sen raadella sisäelimensä välttääkseen kasvojenmenetyksen ja säilyttääkseen kunniansa. Myöhemmin historiassa itsekuri on ollut arvossaan esimerkiksi brittiläisessä kulttuurissa viktoriaanisena aikakautena.